CELEX: 52014PC0047
Language: sk
Date: 2014-02-03
Title: Návrh ROZHODNUTIE RADY o uzavretí protokolu v mene Európskej únie a jej členských štátov, ktorým sa mení Dohoda o leteckej doprave medzi Kanadou a Európskym spoločenstvom a jeho členskými štátmi, aby sa zohľadnilo pristúpenie Chorvátskej republiky k Európskej únii

|
			
		
		
		52014PC0047
		
			Návrh ROZHODNUTIE RADY o uzavretí protokolu v mene Európskej únie a jej členských štátov, ktorým sa mení Dohoda o leteckej doprave medzi Kanadou a Európskym spoločenstvom a jeho členskými štátmi, aby sa zohľadnilo pristúpenie Chorvátskej republiky k Európskej únii /* COM/2014/047 final - 2014/0023 (NLE) */
			
				
		
		
			
			   	DÔVODOVÁ SPRÁVA
 1)      Kontext návrhu 
 110 || ·         Dôvody a ciele návrhu / všeobecný kontext O Dohode o leteckej doprave medzi Európskym spoločenstvom, jeho členskými štátmi a Kanadou sa rokovalo na základe rozhodnutia Rady z 2. októbra 2007, ktorým sa schvaľuje začatie rokovaní. Dohoda bola parafovaná 17. decembra 2009. 
   || Chorvátska republika pristúpila k Európskej únii 1. júla 2013. Podľa článku 6 ods. 2 Aktu o podmienkach pristúpenia sa Chorvátsko zaviazalo pristúpiť k dohodám uzavretým alebo podpísaným členskými štátmi a Úniou s jednou alebo viacerými tretími krajinami alebo s medzinárodnou organizáciou. Protokol bol prerokovaný s cieľom zahrnúť potrebné jazykové úpravy dohody, ktoré vyplývajú z pristúpenia Chorvátska. Podľa uvedeného článku 6 ods. 2, ako aj článku 100 ods. 2 a článku 218 ods. 5 ZFEÚ bolo podpísanie protokolu schválené rozhodnutím z [...] a protokol bol podpísaný [...]. Protokol by sa teraz mal schváliť na základe článku 100 ods. 2 a článku 218 ods. 6 písm. a) ZFEÚ v spojení s článkom 6 ods. 2 Aktu o pristúpení. 
 130 || ·                   Existujúce ustanovenia v oblasti návrhu Ustanoveniami protokolu sa nahrádzajú alebo dopĺňajú ustanovenia Dohody o leteckej doprave medzi Európskym spoločenstvom, jeho členskými štátmi a Kanadou. 
 140 || ·                   Súlad s ostatnými politikami a cieľmi Únie Dohoda s Kanadou bola druhou komplexnou dohodou o leteckej doprave podpísanou s kľúčovým leteckým partnerom Únie. Je súčasťou rámca vonkajšej politiky Únie v oblasti letectva, ktorý Komisia vypracovala v oznámení KOM/2005/79: „Rozvoj vonkajšej politiky Spoločenstva v oblasti letectva“. Toto oznámenie bolo predmetom nedávnej revízie prostredníctvom oznámenia Komisie COM/2012/556: „Vonkajšia politika EÚ v oblasti letectva – riešenie budúcich úloh“ a zodpovedajúcich záverov Rady. 
 2)      Konzultácie so zainteresovanými stranami a posúdenie vplyvu 
   || ·                                            Konzultácie so zainteresovanými stranami 
 211 || Metódy konzultácie, hlavné cieľové sektory a všeobecný profil respondentov Neuplatňuje sa. 
 212 || Zhrnutie odpovedí a spôsob, akým sa zohľadnili Neuplatňuje sa. 
 3)      PRÁVNE PRVKY NÁVRHU 
 305 || ·                   Zhrnutie navrhovaných opatrení Protokolom sa zabezpečuje potrebná zmena Dohody o leteckej doprave medzi Európskym spoločenstvom, jeho členskými štátmi a Kanadou po pristúpení Chorvátska k EÚ 1. júla 2013. 
 310 || ·                   Právny základ Článok 100 ods. 2 a článok 218 ods. 6 písm. a) Zmluvy o fungovaní Európskej únie, v spojení s článkom 6 ods. 2 Aktu o pristúpení. 
 4)      Vplyvy na rozpočet 
 409 || Návrh nemá vplyv na rozpočet Únie. 
 5)      DOPLŇUJÚCE INFORMÁCIE 
 570 || ·                   Podrobné vysvetlenie návrhu Rada sa vyzýva, aby schválila protokol, ktorým sa mení Dohoda o leteckej doprave medzi Európskym spoločenstvom, jeho členskými štátmi a Kanadou. 
2014/0023 (NLE)
Návrh
ROZHODNUTIE RADY
o uzavretí protokolu v mene Európskej únie a
jej členských štátov, ktorým sa mení Dohoda o leteckej doprave medzi
Kanadou a Európskym spoločenstvom a jeho členskými štátmi, aby sa
zohľadnilo pristúpenie Chorvátskej republiky k Európskej únii
RADA EURÓPSKEJ ÚNIE,
so zreteľom na
Zmluvu o fungovaní Európskej únie, a najmä na jej článok 100 ods. 2 a
článok 218 ods. 6 písm. a),
so zreteľom na
Akt o pristúpení Chorvátska, a najmä na jeho článok 6 ods. 2 druhý
pododsek,
so zreteľom na
návrh Európskej komisie,
so zreteľom na stanovisko Európskeho
parlamentu[1],
keďže:
(1)       V súlade s rozhodnutím Rady 2013/.../EÚ[2] bol protokol, ktorým sa
mení Dohoda o leteckej doprave medzi Kanadou a Európskym
spoločenstvom a jeho členskými štátmi, aby sa zohľadnilo
pristúpenie Chorvátskej republiky k Európskej únii (ďalej len „protokol“), podpísaný s výhradou jeho uzavretia.
(2)       Protokol by sa mal
schváliť,
PRIJALA TOTO ROZHODNUTIE: 
Článok 1
Protokol, ktorým sa mení Dohoda
o leteckej doprave medzi Kanadou a Európskym spoločenstvom a jeho
členskými štátmi, aby sa zohľadnilo pristúpenie Chorvátskej republiky
k Európskej únii, sa týmto schvaľuje v mene Únie a jej členských
štátov[3].
Článok 2
Týmto sa predseda Rady poveruje
určiť osobu(y) splnomocnenú(é) uložiť v mene Európskej únie
a jej členských štátov schvaľovaciu listinu stanovenú
v článku 3 protokolu.
Článok 3
Toto
rozhodnutie nadobúda účinnosť dňom jeho prijatia.
V Bruseli
                                                                       Za
Radu
                                                                       predseda
[1]               Ú. v. EÚ C , , s. .
[2]               Ú. v. EÚ L […],[…], s.[…].
[3]               Znenie protokolu sa
uverejnilo v Úradnom vestníku Európskej únie Ú. v. EÚ L ………. spolu s
rozhodnutím o jeho uzavretí.
PRÍLOHA
Protokol, ktorým sa mení Dohoda o leteckej
doprave medzi Kanadou a Európskym spoločenstvom a jeho členskými
štátmi, aby sa zohľadnilo pristúpenie Chorvátskej republiky k Európskej
únii
KANADA, 
na jednej strane 
a
RAKÚSKA REPUBLIKA,
BELGICKÉ KRÁĽOVSTVO, 
BULHARSKÁ REPUBLIKA, 
Chorvátska
republika,
CYPERSKÁ
REPUBLIKA,
ČESKÁ REPUBLIKA, 
DÁNSKE KRÁĽOVSTVO, 
ESTÓNSKA REPUBLIKA, 
FÍNSKA REPUBLIKA,
FRANCÚZSKA REPUBLIKA,
SPOLKOVÁ REPUBLIKA NEMECKO, 
HELÉNSKA REPUBLIKA, 
MAĎARSKO,
ÍRSKO,
TALIANSKA REPUBLIKA, 
LOTYŠSKÁ REPUBLIKA, 
LITOVSKÁ REPUBLIKA, 
LUXEMBURSKÉ VEĽKOVOJVODSTVO, 
MALTA, 
HOLANDSKÉ KRÁĽOVSTVO, 
POĽSKÁ REPUBLIKA, 
PORTUGALSKÁ REPUBLIKA, 
RUMUNSKO, 
SLOVENSKÁ REPUBLIKA,
SLOVINSKÁ REPUBLIKA, 
ŠPANIELSKE KRÁĽOVSTVO,
ŠVÉDSKE KRÁĽOVSTVO, 
SPOJENÉ KRÁĽOVSTVO VEĽKEJ BRITÁNIE A
SEVERNÉHO ÍRSKA, 
ako zmluvné strany Zmluvy o Európskej
únii a Zmluvy o fungovaní Európskej únie a ako členské
štáty Európskej únie (ďalej len „členské štáty“) 
a 
EURÓPSKA ÚNIA 
na strane druhej; 
so zreteľom na pristúpenie Chorvátskej
republiky k Európskej únii 1. júla 2013,
SA DOHODLI TAKTO: 
Článok
1
Chorvátska republika je stranou Dohody o
leteckej doprave, ktorú Kanada a Európske spoločenstvo a jeho členské
štáty podpísali 17. - 18. decembra 2009 (ďalej len „dohoda“).
Článok
2
Znenie dohody v chorvátskom jazyku, ktoré je
pripojené k tomuto protokolu, sa stáva autentickým za rovnakých podmienok ako
ostatné jazykové verzie.
Článok
3
Tento protokol podlieha schváleniu zmluvných
strán v súlade s ich vlastnými postupmi. Platnosť nadobúda k dňu
nadobudnutia platnosti dohody. Ak by však tento protokol strany schválili po
dátume nadobudnutia platnosti dohody, protokol nadobudne platnosť, v
súlade s článkom 23 ods. 1 dohody, jeden mesiac odo dňa
poslednej diplomatickej nóty, ktorou strany potvrdzujú, že všetky postupy
potrebné na nadobudnutie platnosti tohto protokolu boli ukončené. 
Článok
4
V […] […] 2013 v dvoch vyhotoveniach v
anglickom, bulharskom, českom, dánskom, estónskom, fínskom, francúzskom,
gréckom, holandskom, chorvátskom, litovskom, lotyšskom, maďarskom,
maltskom, nemeckom, poľskom, portugalskom, rumunskom, slovenskom,
slovinskom, španielskom, švédskom a talianskom jazyku, pričom každé
znenie je rovnako autentické.
ZA ČLENSKÉ ŠTÁTY                                                         ZA
KANADU
ZA EURÓPSKU ÚNIU